paragraph_text: Grahovsko polje je krško polje u zapadnom dijelu BiH. Zahvaća površinu od oko 80 km² na dužini od 29 kilometara. Polje je široko između 2 i 4,5 kilometara. Smješteno je između planina Vijenac, Šator, Dinara i Uilice na nadmorskoj visini od oko 800 metara. Prijevojem između Dinare i Uilice povezano je s Dalmacijom. Poljem protječu rijeke Struga i Korana, kao i Prastruga, Stažbenica i Jadovnik.